section_heading: Mučeništvo i smrt
paragraph_text: Mještani su njezino neraspadnuto tijelo pronašli tek 4. prosinca, nakon 16 dana. Na njezinom sprovodu okupilo se veliko mnoštvo (prema iskazima svjedoka oko 3.000 ljudi). Pokopana je u župnoj crkvi Presvetog trojstva u Zabati, kojoj pripada njezino rodno selo. Papa Ivan Pavao II. beatificirao ju je 10. lipnja 1987. u Tarnówu. Zaštitnica je poljske katoličke mladeži, poljskog pokreta Čistog srca, poljskih seljaka, Rzeszowske biskupije te mnogih gradova, župa i crkava diljem Poljske.